CELEX: C2006/326/18
Language: et
Date: 2006-12-30 00:00:00
Title: Kohtuasi C-120/05: Euroopa Kohtu (kolmas koda) 9. novembri 2006.  aasta otsus (Finanzgericht Hamburgi (Saksamaa) eelotsusetaotlus) — Heinrich Schulze GmbH & Co KG i.L versus Hauptzollamt Hamburg-Jonas (Eksporditoetused — Tingimused — Ekspordideklaratsioon — Kirjalike tõendite puudumine — Muud liiki tõendite kasutamine)

30.12.2006   
            
            
               ET
            
            
               Euroopa Liidu Teataja
            
            
               C 326/9
            
         Euroopa Kohtu (kolmas koda) 9. novembri 2006. aasta otsus (Finanzgericht Hamburgi (Saksamaa) eelotsusetaotlus) — Heinrich Schulze GmbH & Co KG i.L versus Hauptzollamt Hamburg-Jonas
   (Kohtuasi C-120/05) (1)
   
   (Eksporditoetused - Tingimused - Ekspordideklaratsioon - Kirjalike tõendite puudumine - Muud liiki tõendite kasutamine)
   (2006/C 326/18)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Hageja: Heinrich Schulze GmbH & Co KG i.L.
   
      Kostja: Hauptzollamt Hamburg-Jonas
   Kohtuasja ese
   Eelotsusetaotlus — Finanzgericht Hamburg — Komisjoni 30. mai 1994. aasta määruse (EÜ) nr 1222/94, millega sätestatakse teatavate asutamislepingu II lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid (EÜT L 136, lk 5) artikli 7 lõike 2 tõlgendamine — Eksportija poolt pädevatele asutustele koos deklaratsiooniga kõigi tõendavate dokumentide ja kogu teabe, mida viimased asjakohaseks peavad, esitamise kohustuse täitmise võimatus — Vääramatu jõud, mis põhjustas dokumentide hävimise — Muud liiki tõendite kasutamise võimalus
   Resolutiivosa
   Komisjoni 30. mai 1994. aasta määruse (EÜ) nr 1222/94, millega sätestatakse teatavate asutamislepingu II lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid, muudetud komisjoni 7. veebruari 1996. aasta määrusega (EÜ) nr 229/96, artikli 7 lõike 1 kolmandat lõiku tuleb tõlgendada nii, et sellega ei ole vastuolus, kui eksportija, kellel ei ole võimalik näiteks vääramatu jõu tõttu esitada koos ekspordideklaratsiooniga kirjalikke tõendeid eksporditud kauba valmistamisel tegelikult kasutatud toodete koguse kohta, tõendab seda muul viisil. Siseriiklikud asutused hindavad sellist muud tõendit vastavalt siseriiklikes õigusaktides kehtestatud tingimustele eeldusel, et sellised eeskirjad ei kahjusta ühenduse õiguse ulatust ega tõhusust. Seetõttu peavad siseriiklikud asutused — juhul kui taotlus on esitatud selle määruse artikli 3 lõike 2 kolmandas lõigus ette nähtud lihtsustatud korra raames — võtma arvesse ka eksportija ja asutuse vahel juba vahetatud dokumente.
   
      (1)  ELT C 143, 11.6.2005.